РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/212-21

19. мај 2021. године

Б е о г р а д

ЗАПИСНИК

СА 30. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 19. МАЈА 2021. ГОДИНЕ

Седница је почела у 15,45 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Бранимир Спасић, Дарко Лакетић, Лука Кебара, Ивана Николић, Небојша Бакарец, Угљеша Марковић, Марина Рагуш и Бранимир Јовановић.

Седници су присуствовали заменици чланова Одбора: Виолета Оцокољић, заменик Верољуба Матића, члана Одбора и Виктор Јевтовић, заменик Драгане Баришић, члана Одбора.

Седници нису присуствовали чланови Одбора: Адам Шукало, Верољуб Матић, Драгана Баришић, Мирослав Кондић, Сандра Божић, Ђорђе Милићевић, Мира Петровић и Шаип Камбери.

На предлог председника, Одбор је једногласно утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 03 Број: 013-870/21 од 19. маја 2021. године.

**Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини.

Председник Одбора је констатовао да су сви присутни примили Одлуку Републичке изборне комисије о додели мандата Дуњи Симоновић Братић и мр Дејану Раденковићу. Указао је и да се са предметном одлуком као и Уверењем о избору ових народних посланика могу упознати и у систему е - парламента.

Председник Одбора је предложио да Одбор Народној скупштини поднесе Извештај са предлогом да Народна скупштина констатује потврђивање мандата новоизабраним народним посланицима: Дуњи Симоновић Братић и мр Дејану Раденкковићу.

Председник Одбора је, такође, предожио да у извештају буде одређен председник Одбора за известиоца на седници Народне скупштине.

Дискусије није било.

Одбор је на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да је престанком мандата народним посланицима Љубу Петровићу и проф. др Предрагу Марковићу, изабраним са Изборне листе „ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, остало упражњено посланичко место у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и Уверења о избору народних посланика Дуње Симоновић Братић и мр Дејана Раденковића, изабраних са Изборне листе „ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Дуњи Симоновић Братић и мр Дејану Раденковићу.

За известиоца Одбора на седници Народне скупштине одређен је др Александар Мартиновић, председник Одбора.

\*\*\*

Седница је завршена у 15,50 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић